पेंशन नहीं आने की शिकायत बैंक प्रबंधन से करेंगे
नरसिंहगढ़ | बैंक खातों में पेंशन समय पर जमा नहीं होने के बारे में संबंधित बैंक प्रबंधकों से पेंशनर्स संघ का प्रतिनिधिमंडल जल्दी मिलेगा और व्यवस्था में सुधार की मांग करेगा। ताकि पेंशनर्स को आर्थिक परेशानियां न आएं। यह निर्णय बुधवार को डे-केयर सेंटर में आयोजित पेंशनर्स संघ की बैठक में लिया गया। बैठक की अध्यक्षता रिटायर्ड बीईओ अभय सिंह मकवाना ने की। बैठक में पेंशनर्स से जुडे अन्य बिंदुओं पर भी चर्चा हुई। संघ के उपप्रांताध्यक्ष मनोहर सिंह परिहार को जिलाध्यक्ष चुनाव के लिए निर्वाचन अधिकारी बनाया गया। जल्दी ही यह चुनाव होंगे। तब तक मौजूदा जिलाध्यक्ष पंडित दिनेश नागर कार्यवाहक के तौर पर काम करते रहेंगे। इसके अलावा पेंशनर्स सम्मान समारोह, नेत्र परीक्षण शिविर के बारे में भी बात हुई। बैठक में संघ के तहसील अध्यक्ष अमर सिंह बीकावत, डॉ ओपी साहू, रामदयाल सक्सेना, पीआर महावर, शकुंतला सिसौदिया, सावित्री वर्मा समेत अन्य सदस्य शामिल हुए।
hin_Deva hin_Deva